Sølve Harm

Sølve Harm f. Olsen-Hagen (født 30. januar 1911 i Stavanger, død 25. juli 1991 samme sted) var kontorist, kontorsjef og fotograf.

Liv og virke 
Sølve Harm var datter av journalist og politiker Børge Olsen-Hagen. Hun flyttet fra Stavanger til Kristiania da faren ble stortingsrepresentant for Arbeiderpartiet i 1925. 

I 1927 ble hun ansatt ved Arbeidernes Pressekontor, der hun etter hvert fikk tittelen kontorsjef. I 1963 gikk hun over til en stilling som pressefotograf, og fortsatte i stillingen til hun gikk av med pensjon i 1981. Hun tok reportasjeoppdrag, portretter og mange bilder fra teaterscenene i Oslo.

Hun ble gift med Henry Harm (1901–1986), som var journalist i Arbeiderbladet og redaktør.

Hun mottok Kongens fortjenstmedalje i sølv i 1981.

Da hun ble pensjonist, flyttet hun tilbake til Stavanger, hvor hun bodde hos sin søster.

Fotoarkivet etter henne finnes hos Arbeiderbevegelsens arkiv og bibliotek.

Referanser

Eksterne lenker 
 

Norske fotografer
Kongens fortjenstmedalje
Personer fra Stavanger kommune